b'\n_START_ARTICLE_\nBumblebee\n_START_SECTION_\nLuonne\n_START_PARAGRAPH_\nCybertron-planeetalta kotoisin oleva Bumblebee on pieni, innokas ja rohkea. H\xc3\xa4n toimii Autobottien l\xc3\xa4hettin\xc3\xa4 ja tiedustelijana. Pienen kokonsa vuoksi Bumblebee uskaltaa menn\xc3\xa4 sinne minne muut eiv\xc3\xa4t mene eiv\xc3\xa4tk\xc3\xa4 pysty menem\xc3\xa4\xc3\xa4n, koska kukaan ei ep\xc3\xa4ilisi h\xc3\xa4nen olevan mik\xc3\xa4\xc3\xa4n vaarallinen uhka. H\xc3\xa4n ihailee suurempia Autobotteja ja erityisesti Optimus Prime\xc3\xa4 ja Prowlia, jonka my\xc3\xb6t\xc3\xa4 h\xc3\xa4n yritt\xc3\xa4\xc3\xa4 tulla hyv\xc3\xa4ksytyksi ja tekeekin t\xc3\xa4m\xc3\xa4n takia asioita joita ei pit\xc3\xa4isi. Bumblebee on kuitenkin kaikista energisin ja tarkkan\xc3\xa4k\xc3\xb6isin Autoboteista, joka pystyy kykyns\xc3\xa4 ansiosta menem\xc3\xa4\xc3\xa4n vaikka veden alle tiedustelemaan teht\xc3\xa4v\xc3\xa4\xc3\xa4ns\xc3\xa4 varten. Fyysisesti Bumblebee on kuitenkin heikoin autoboteista, mutta korvaa t\xc3\xa4m\xc3\xa4n heikkouden suurella \xc3\xa4lykkyydell\xc3\xa4\xc3\xa4n.\n_START_SECTION_\nThe Transformers\n_START_PARAGRAPH_\nThe Transformersissa Bumblebee on yksi pienimmist\xc3\xa4 ja fyysisesti heikoimmista Autoboteista. Toisaalta pienen kokonsa ansiosta Bumblebee kykenee tekem\xc3\xa4\xc3\xa4n ty\xc3\xb6t\xc3\xa4\xc3\xa4n paremmin kuin useimmat muut Autobotit. H\xc3\xa4n on tietoinen koostaan, ja usein se on auttanut h\xc3\xa4nt\xc3\xa4 yst\xc3\xa4vystym\xc3\xa4\xc3\xa4n maapallon asukkaiden kanssa. Vaikka Bumblebee on pieni, h\xc3\xa4n on eritt\xc3\xa4in rohkea ja on yksi pidetyimmist\xc3\xa4 Autoboteista ja saa ansaitsemansa kunnioituksen. Mutta pienen kokonsa takia Bumblebee on toisinaan j\xc3\xa4\xc3\xa4nyt helposti vangiksi._NEWLINE_Bumblebeen tuhouduttua The Transformers -sarjan my\xc3\xb6hemm\xc3\xa4ss\xc3\xa4 vaiheessa Goldbug Quintesson-tiedemies rakentaa h\xc3\xa4nest\xc3\xa4 uudemman version, ja hahmosta tuli kypsempi. H\xc3\xa4n s\xc3\xa4ilytti edelleen kaikki aikaisemmat vahvuudet ja heikkoudet, mutta nyt h\xc3\xa4nell\xc3\xa4 oli v\xc3\xa4hemm\xc3\xa4n tarvetta saada muiden hyv\xc3\xa4ksynt\xc3\xa4\xc3\xa4._NEWLINE_Hahmon \xc3\xa4\xc3\xa4nen\xc3\xa4 toimi yhdysvaltalainen Dan Gilvezan.\n_START_SECTION_\nTransformers (2007)\n_START_PARAGRAPH_\nElokuvassa Bumblebee on Optimus Primen luotettavin luutnantti. Vaikka h\xc3\xa4n ei ole vahvin Autobotti, Bumblebee korvaa t\xc3\xa4m\xc3\xa4n olemalla p\xc3\xa4\xc3\xa4tt\xc3\xa4v\xc3\xa4inen ja rohkea. Optimus Prime l\xc3\xa4hetti h\xc3\xa4net maapallolle ennen muita Autobotteja ker\xc3\xa4\xc3\xa4m\xc3\xa4\xc3\xa4n tietoa. Bumblebee toimii parhaiten ollessaan yksin ja hiljaa, t\xc3\xa4ytt\xc3\xa4\xc3\xa4kseen teht\xc3\xa4v\xc3\xa4ns\xc3\xa4 suojella Sam Witwicky\xc3\xa4._NEWLINE_Bumblebee ei elokuvassa muuntaudu kuplavolkkariksi vaan vuoden 1976 Chevrolet Camaroksi. Kuplaan kuitenkin viitataan kohtauksessa, jossa Bobby Bolivia kauppaa Sam Witwickylle Bumblebeet\xc3\xa4. My\xc3\xb6hemmin elokuvassa Mikaela Banes ihmettelee sit\xc3\xa4 miksi Bumblebee muuntautuu "romu-Camaroksi", p\xc3\xa4\xc3\xa4tt\xc3\xa4\xc3\xa4 Bumblebee kesken ajomatkan hankkia uudemman 2000-luvun mallin Camarosta._NEWLINE_Bumblebee k\xc3\xa4rsii elokuvan ajan puheen puuttumisesta. H\xc3\xa4nen puheprosessorinsa vahingoittui aikoinaan taistelussa Decepticoneja vastaan. Bumblebee kommunikoi l\xc3\xa4hinn\xc3\xa4 automuotonsa radion kautta, eri l\xc3\xa4hetysten vuorosanoilla ja laulujen sanoilla. Elokuvan lopussa Bumblebee kuitenkin puhuu omalla \xc3\xa4\xc3\xa4nell\xc3\xa4\xc3\xa4n pari repliikki\xc3\xa4. Hahmon \xc3\xa4\xc3\xa4nen\xc3\xa4 toimi Mark Ryan, mutta my\xc3\xb6hemmiss\xc3\xa4 elokuvissa Bumblebee ei puhunut omalla \xc3\xa4\xc3\xa4nell\xc3\xa4\xc3\xa4n en\xc3\xa4\xc3\xa4 lainkaan._NEWLINE_Bumblebeen toinen ja uudempi muuntautumismuoto elokuvassa oli prototyyppi vuoden 2009 Chevrolet Camarosta.\n_START_SECTION_\nTransformers: The Game\n_START_PARAGRAPH_\nTransformers: The Game -peliss\xc3\xa4 Bumblebee on Autobottien kampanjan ensimm\xc3\xa4isen ja kolmannen tason ainoa pelattava hahmo. H\xc3\xa4nell\xc3\xa4 menn\xc3\xa4\xc3\xa4n kuitenkin my\xc3\xb6s nelj\xc3\xa4nnen tason viimeinen teht\xc3\xa4v\xc3\xa4.\n_START_SECTION_\nTransformers: Kaatuneiden kosto\n_START_PARAGRAPH_\nTransformers: Kaatuneiden kostossa Bumblebee joutuu j\xc3\xa4tt\xc3\xa4m\xc3\xa4\xc3\xa4n ty\xc3\xb6ns\xc3\xa4 Samin suojelijana, sill\xc3\xa4 Sam halua el\xc3\xa4\xc3\xa4 normaalia el\xc3\xa4m\xc3\xa4\xc3\xa4 ja sen vuoksi ei halua Bumblebeet\xc3\xa4 mukaan yliopistoon. Bumblebee palaa takaisin muiden Autobottien luokse. Bumblebee my\xc3\xb6hemmin auttaa Optimus Primea pelastamaan Samin, Mikaelan ja Leon Megatronilta. H\xc3\xa4n on Skidsin ja Mudflapin ohella Samin ja muiden seurana aina siihen asti, kun he Egyptiss\xc3\xa4 pyrkiv\xc3\xa4t p\xc3\xa4\xc3\xa4sem\xc3\xa4\xc3\xa4n NESTin sotilaiden luokse ja elvytt\xc3\xa4m\xc3\xa4\xc3\xa4n Megatronin tappama Optimus Johtajuuden Matrixilla.\n_START_SECTION_\nTransformers: Revenge of the Fallen -videopeli\n_START_PARAGRAPH_\nTransformers: Revenge of the Fallen -peliss\xc3\xa4 Bumblebee on yksi viidest\xc3\xa4 Autobottikampanjan pelihahmosta. Bumblebee k\xc3\xa4ytt\xc3\xa4\xc3\xa4 aseinaan solaariplasmakanuunaa ja ohjuslaukaisinta, joka ampuu kuusi ohjusta kerralla. Erikoiskykyn\xc3\xa4 h\xc3\xa4nell\xc3\xa4 on tainnutus, joka lamauttaa ymp\xc3\xa4rill\xc3\xa4 olevat viholliset v\xc3\xa4liaikaisesti.\n_START_SECTION_\nTransformers: Kuun pime\xc3\xa4 puoli\n_START_PARAGRAPH_\nElokuvassa Transformers: Kuun pime\xc3\xa4 puoli Bumblebee ei en\xc3\xa4\xc3\xa4 el\xc3\xa4 Samin kanssa. H\xc3\xa4n osallistuu elokuvan alussa Sideswipen sek\xc3\xa4 kahden uuden Autobotin, Dinon ja Quen, ohella Iranissa sijaitsevan laittoman ydinvoimalaitoksen lakkauttamiseen. Kun Sam ilmoittaa Laserbeakin hy\xc3\xb6kk\xc3\xa4yksest\xc3\xa4 ty\xc3\xb6paikallaan NESTille ja Charlotte Mearingille, Bumblebee palaa hetkeksi Samin luokse ja n\xc3\xa4m\xc3\xa4 p\xc3\xa4\xc3\xa4tt\xc3\xa4v\xc3\xa4t salaa ottaa selv\xc3\xa4\xc3\xa4 Decepticonien suunnitelmista. Dreadien ajaessa heit\xc3\xa4 takaa, Bumblebee ja Dino tappavat yhden heist\xc3\xa4, Hatchetin. Chicagon taistelussa Bumblebee on v\xc3\xa4h\xc3\xa4ll\xc3\xa4 joutua Soundwaven tappamaksi. Mutta sitten Soundwaven huomio herpaantui Wheelien ja Brainsin sabotoimasta aluksesta, jolloin Bumblebee saa tilaisuuden tappaa t\xc3\xa4m\xc3\xa4n._NEWLINE_Bumblebeen robottimuoto on osittain aikuistuneemman n\xc3\xa4k\xc3\xb6inen.\n_START_SECTION_\nTransformers: Dark of the Moon -videopeli\n_START_PARAGRAPH_\nTransformers: Dark of the Moon -videopeliss\xc3\xa4 Bumblebee on kampanjatilan ensimm\xc3\xa4isen tason pelihahmo. Bumblebee k\xc3\xa4ytt\xc3\xa4\xc3\xa4 aseenaan plasmakanuunaa ja konepistoolia ja kykyin\xc3\xa4\xc3\xa4n h\xc3\xa4nell\xc3\xa4 ovat Orbital Beacon, joka paikantaa vihollisten sijainnit, sek\xc3\xa4 Melee Spin, eli py\xc3\xb6r\xc3\xa4hdyshy\xc3\xb6kk\xc3\xa4ys.\n_START_SECTION_\nTransformers \xe2\x80\x93 Tuhon aikakausi\n_START_PARAGRAPH_\nElokuvassa Transformers \xe2\x80\x93 Tuhon aikakausi Bumblebee on Cemetery Windin agenteilta piileskell\xc3\xa4kseen vaihtanut muuntautumismuodokseen vuoden 1967 Chevrolet Camaron ja Optimus Primen ollessa poissa h\xc3\xa4n oli omaksunut Autobottien johtajuuden. Autobottien paetessa KSI:n tehtaalta sinne tekem\xc3\xa4ns\xc3\xa4 hy\xc3\xb6kk\xc3\xa4yksen j\xc3\xa4lkeen h\xc3\xa4n vaihtaa muuntautumismuodokseen vuoden 2014 konsepti-Camaron ja h\xc3\xa4nen robottimuotonsakin kokee samalla muutoksen. Hongkongin taistelussa h\xc3\xa4n saa avukseen Dinobotti Strafen._NEWLINE_Elokuvassa esiintyy my\xc3\xb6s KSI:n rakentama kauko-ohjattava ja molekylaarisesti muuntautuva transformeri nimelt\xc3\xa4 Stinger, joka rakennettiin Bumblebeen "paremmaksi" kopioksi. Toisin kuin Bumblebee, Stinger ei ikin\xc3\xa4 poista kasvosuojusta kasvoiltaan ja muuntautuu punamustaksi Pagani Huyaraksi muuttamalla muotoaan molekylaarisesti perinteisen muuntautumisen sijaan, kuten muutkin KSI:n luomukset. Kiinassa Megatronin mielen valtaama Galvatron onnistuu ottamaan hallintaansa Stingerin ja muut KSI:n luomukset tehd\xc3\xa4kseen n\xc3\xa4ist\xc3\xa4 osan uutta Decepticon-armeijaansa. Hongkongin taistelussa Bumblebee kuitenkin tappaa Stingerin ja sy\xc3\xb6tt\xc3\xa4\xc3\xa4 t\xc3\xa4m\xc3\xa4n p\xc3\xa4\xc3\xa4n Strafelle.\n_START_SECTION_\nTransformers: Animated\n_START_PARAGRAPH_\nBumblebeen toinen esiintyminen animaatiosarjassa sitten ensimm\xc3\xa4isen 1980-luvun The Transformers-sarjassa._NEWLINE_H\xc3\xa4n on nuorin ja energisin Autobotti, joka usein vitsailee asiasta kuin asiasta. Bumblebee kuuluu Optimus Primen korjausryhm\xc3\xa4\xc3\xa4n, jotka l\xc3\xa4hetettiin korjaamaan ep\xc3\xa4kunnossa olevia avaruussiltoja. Kaikki kuitenkin muuttui, kun Decepticonien alus hy\xc3\xb6kk\xc3\xa4si heid\xc3\xa4n kimppuunsa ja l\xc3\xa4hes tuhosi Autobottien aluksen. Samalle he vahingossa meniv\xc3\xa4t yhden avaruussillan l\xc3\xa4pi toiselle galaksille, jossa heid\xc3\xa4n kohtaloksi koitui pudota maapallolle. Iskeydytty\xc3\xa4\xc3\xa4n Detroitiin Autobotit olivat staasissa 50 vuotta, kunnes he her\xc3\xa4siv\xc3\xa4t taas. Detroitissa Bumblebee teki heti tuttavuutta maan asukkaan Sari Sumdacin kanssa._NEWLINE_Bumblebeen \xc3\xa4\xc3\xa4nen\xc3\xa4 toimii Young Artist palkittu n\xc3\xa4yttelij\xc3\xa4 Bumper Robinson.\n_START_SECTION_\nWar for Cybertron\n_START_PARAGRAPH_\nTransformers: War for Cybertronissa Bumblebee on Autobottien nuori viestitt\xc3\xa4j\xc3\xa4, joka n\xc3\xa4htiin peliss\xc3\xa4 ensi kerran kun h\xc3\xa4n v\xc3\xa4litti Optimukselle ja Ratchetille tiedon Zeta Primen kuolemasta ja siit\xc3\xa4 alkaen Bumblebee taisteli Optimuksen riveiss\xc3\xa4. Jopa senkin j\xc3\xa4lkeen, kun Suurneuvosto nimitti Optimuksen uudeksi Primeksi. Bumblebee k\xc3\xa4ytt\xc3\xa4\xc3\xa4 aseinaan ionitykki\xc3\xa4 ja energonter\xc3\xa4\xc3\xa4.\n_START_SECTION_\nTransformers: Prime\n_START_PARAGRAPH_\nAnimaatiosarjassa Transformers: Prime Bumblebee muistuttaa enemm\xc3\xa4n elokuvasarjan versiotaan. H\xc3\xa4nen robottimuotonsa ja ajoneuvomuotonsa ovat hyvin samanlaiset kuin Michael Bayn ohjaamassa Transformers-elokuvasarjassa. Lis\xc3\xa4ksi t\xc3\xa4ss\xc3\xa4kin Bumblebeen \xc3\xa4\xc3\xa4nimekanismi on vaurioitunut, joten puhumisen h\xc3\xa4n k\xc3\xa4ytt\xc3\xa4\xc3\xa4 vain \xc3\xa4\xc3\xa4nn\xc3\xa4hdyksi\xc3\xa4. Bumblebee yst\xc3\xa4vystyi Maassa Raf Esquivel -nimisen pojan kanssa._NEWLINE_Bumblebeen haarniska oli sarjan kahdella ensimm\xc3\xa4isell\xc3\xa4 kaudella keltainen mustilla raidoilla. Mutta Beast Huntersissa h\xc3\xa4n vaihtoi v\xc3\xa4rins\xc3\xa4 mustaksi keltaisilla raidoilla h\xc3\xa4m\xc3\xa4t\xc3\xa4kseen Decepticoneja._NEWLINE_Sarjan lopussa Bumblebeen \xc3\xa4\xc3\xa4nimekanismi korjaantuu, kun h\xc3\xa4n putoaa Omegalukkoon, ja pystyi j\xc3\xa4lleen puhumaan kunnolla. Bumblebeen \xc3\xa4\xc3\xa4nen\xc3\xa4 on Will Friedle.\n_START_SECTION_\nRobots in Disguise (2015)\n_START_PARAGRAPH_\nBumblebee esiintyy p\xc3\xa4\xc3\xa4henkil\xc3\xb6n\xc3\xa4 animaatiosarjassa Transformers: Robots in Disguise, joka on jatkoa Transformers: Primelle, mutta jossa on my\xc3\xb6s piirteit\xc3\xa4 sarjasta Transformers: Rescue Bots. Will Friedle jatkaa lis\xc3\xa4ksi Bumblebeen \xc3\xa4\xc3\xa4nin\xc3\xa4yttelij\xc3\xa4n\xc3\xa4._NEWLINE_Bumblebee toimi saavutuksistaan huolimatta Cybertronin j\xc3\xa4lleenkansoituksen j\xc3\xa4lkeen pelkk\xc3\xa4n\xc3\xa4 katupoliisina Eliittivartioston kadetti Strongarmin kanssa. He joutuivat tekemisiin s\xc3\xa4\xc3\xa4nt\xc3\xb6j\xc3\xa4 rikkovan Sideswipen kanssa. Sitten h\xc3\xa4n sai n\xc3\xa4yn Optimus Primesta, joka neuvoi h\xc3\xa4nt\xc3\xa4 menem\xc3\xa4\xc3\xa4n Maahan. Bumblebeelle selvisi, ett\xc3\xa4 Decepticon-rikollisia kuljettanut vankialus Alchemor oli tehnyt pakkolaskun. H\xc3\xa4nen oli ment\xc3\xa4v\xc3\xa4 luvattomasti Maahan avaruussillan kautta, mutta sai harmikseen seuraksi my\xc3\xb6s Sideswipen ja Strongarmin. Perill\xc3\xa4 ryhm\xc3\xa4\xc3\xa4n liittyiv\xc3\xa4t my\xc3\xb6s aluksen vartija Fixit sek\xc3\xa4 vankeihin alun perin kuulunut Grimlock. He my\xc3\xb6s liittoutuivat Crown Cityn kaatopaikalla asuen Denny ja Russell Clayn kanssa.\n_START_SECTION_\nThe Transformers\n_START_PARAGRAPH_\nMarvelin sarjakuvassa Bumblebee tuhotaan Action Force/Transformers-spesiaalissa. Samassa lehdess\xc3\xa4 ihmiset rakentavat h\xc3\xa4net Goldbugiksi. My\xc3\xb6hemmin Goldbugin tuhoaa Alikannasta supervoimat saanut Starscream. Ratchet rakentaa h\xc3\xa4net takaisin Bumblebeeksi. Ratchet sanoo syyksi, ett\xc3\xa4 piti h\xc3\xa4nest\xc3\xa4 aina enemm\xc3\xa4n Bumblebee-muodossa. Bumblebee saa my\xc3\xb6s Pretender-kuoren, ja muita, jotka Ratchet korjaa henkiin ja jotka saavat Pretender-kuoret, ovat Starscream, Jazz ja Grimlock. Bumblebee, Jazz ja Grimlock osallistuvat Matrixin etsint\xc3\xa4\xc3\xa4n. Matrix oli kadonnut avaruuteen, koska oli j\xc3\xa4\xc3\xa4nyt Optimus Primen entisen ruumiin sis\xc3\xa4\xc3\xa4n. Optimus Primelle oli rakennettu uusi ruumis Nebulon-planetaalla, jolloin h\xc3\xa4nest\xc3\xa4 tuli my\xc3\xb6s Powermaster, jonka ihmiskumppani oli nimelt\xc3\xa4\xc3\xa4n Hi-Q. Optimus Primen vanha ruumis l\xc3\xa4hettiin avaruuteen "haudattavaksi", koska sit\xc3\xa4 ei en\xc3\xa4\xc3\xa4 pystytty korjaamaan, eiv\xc3\xa4tk\xc3\xa4 Autobotit huomanneet silloin ottaa talteen Matrixia.'